OS2faktor Login

Windows Credential Provider

**Version**: 1.6.0

**Date**: 20.04.2022

**Author**: BSG

# Formål

Der er udarbejdet en såkaldt Windows Credential Provider (WCP) til OS2faktor Login løsningen. Denne WCP understøtter følgende funktionalitet

* Mulighed for at etablere en NSIS login session helt fra windows login skærmen. Ved at anvende denne WCP vil brugerens initielle windows login blive brugt til at skabe single-signon sessionen, og brugeren slipper da for at anvende sit brugernavn/kodeord til at foretage det første web-baserede login
* Muligheden for at brugerne selv kan skifte kodeord via windows, uden at dette kræver at de skal gennem en re-aktiveringsproces i forhold til deres erhvervsidentitet.
* Muligheden for at brugerne kan genskabe et glemt kodeord direkte fra Windows Login siden

## Forudsætning

WCP’en skal installeres på brugernes PC. Hvis der anvendes Citrix eller en anden form for fjernskrivebord, så skal WCP’en installeres på Citrix serverne.

Funktionaliteten til at etablere single-signon sessionen helt fra windows login skærmbilledet, fungerer ved at sessionen overdrages fra windows login skærmbilledet til browseren. Dette kræver at der er installeret et såkaldt browser plugin i brugerens browser. Der er plugins til hhv Edge og Chrome.

Såvel WCP som browser plugins kan rulles ud på brugernes PC centralt, og kræver ikke at brugerne skal foretage nogen efterfølgende opsætning.

# Installation af WCP

MSI pakken til at installere WCP’en kan hentes på OS2faktor websitet

<https://www.os2faktor.dk/>

Under Download findes et område til OS2faktor Login Agenter. Her ligger den seneste WCP samt tilhørende dokumentation (dette dokument).

WCP’en forudsætter at man har installeret den nyeste VC Redist pakke fra Microsoft. Der ligger en sådan på samme website, som kan downloades, så man er sikker på at denne også er installeret.

## Lydløs installation af “VC Redistributable”

Microsoft leverer deres VC Redist pakker som EXE installere, der kan installeres uden interaktion via følgende kommando

VC\_redist.x64.exe /q /norestart

## Lydløs installation af WCP

WCP’en leveres som en MSI pakke, der kan installeres lydløst via følgende kommando

msiexec /i os2faktor-CredentialProvider.msi /quiet

## Konfiguration af WCP

Konfigurationen af WCP’en forefindes i Windows Registry. Registry konfigurationen skal rulles ud på alle maskiner hvor WCP’en installeres, og følgende nøgler er nødvendige for at WCP’en fungerer efter hensigten

Graphical user interface

Description automatically generated with medium confidence

WSP’en sætter selv ovenstående nøgler op, men 4 af disse indeholder ”dummy-værdier”, der skal tilpasses den enkelte kommune der anvender løsningen.

* **clientApiKey**. Denne nøgle skal indeholde en klient nøgle, som udleveres af driftsoperatøren. Hverken nøglen eller nedenstående ID er specielt hemmelig, men bruges af driftsoperatøren til at spore hvilke WSP’er der laver hvilke kald, samt muligheden for at spærre for en given WSP hvis nødvendigt. Det er samme nøgle og ID der anvendes til alle installationer indenfor en kommune.
* **clientID**. Denne nøgle skal indeholde et klient ID, som udleveres af driftsoperatøren.
* **os2faktorBaseUrl**. Her skal der peges på kommunens OS2faktor Identity Provider.
* **os2faktorUserDomain**. Her skal ID’et på det domæne (AD domæne) som man anvender WSP’en på, angives. Driftsoperatøren kan evt oplyse denne.

### Tilpasse tekster på login skærmbilledet

Man kan ændre teksten til kodeordsskifte via en registreringsnøgle (hvis de udelades bruges default teksten)

* **ResetPasswordLinkText**. Teksten der vises for ”skift kode” – default er ”Jeg har glemt mit kodeord” hvis man ikke sætter denne nøgle.

## Sætte OS2faktor WCP som default login mekanisme

Det har tidligere været anbefalet at slå standard windows credentials provideren fra, men det er ikke længere nødvendigt, og anbefales ikke, da det kan give andre problemer.

I stedet anbefales det at man opsætter OS2faktor WCP’en som default WCP i windows, hvilket gøres på følgende måde

* Opret en ny Group Policy under “Computer Configuration -> Policies -> Administrative Templates -> System -> Logon”
* Slå politikken “Assign a default credential provider” til, og sæt værdien

{0e4029c5-fab7-44dc-ac19-7060791f9b19}

Herefter vælges OS2faktor WCP’en som standard WCP når en bruger foretager et login på en computer. Brugeren kan skifte til windows indbyggede WCP ved at klikke på ”Sign-in options” under kodeordet – windows husker dette valg på PC’en.

# Installation af Browser Plugin

Når en bruger foretager et login via windows login skærmen, så etableres en session til OS2faktor Identity Provideren. Denne session overdrages til brugerens web-browser, via et plugin som skal være installeret i browseren.

På nuværende tidspunkt er der lavet plugins til hhv Chrome og Edge browserne. Her kan man anvende de standard plugins der også indeholder OS2faktor MFA funktionaliteten. Brugeren behøves ikke anvende disse plugins som MFA klient, og de behøves ej heller være registreret. Eksistensen af plugin’et i browseren er nok til at sessionen kan overdrages.

Disse plugins kan hentes hhv her og her

<https://chrome.google.com/webstore/detail/inhmeclgpoppmammjaaebcpkcnokgelm>

<https://microsoftedge.microsoft.com/addons/detail/os2faktor-edge-extension/affchadhkoeggadneckfmkgcchcaeddc>

Disse kan rulles ud på brugerens PC på normal vis, uden at brugeren skal være involveret i processen.

# Afprøvning af funktionalitet

Når WCP’en er installeret (og korrekt konfigureret), kan man anvende den til login ude fra login skærmen. Det skal se cirka sådan her ud

A screenshot of a video game

Description automatically generated

Hvis man kan se linket ”Jeg har glemt mit kodeord” under kodeordsfeltet, så er WCP’en korrekt opsat. Hvis man ønsker at gøre brug af en anden WCP, fx den standard indbyggede i windows, så kan man skifte ved at klikke på ”Sign-on options”, hvor man så ser disse muligheder

A screenshot of a video game

Description automatically generated with medium confidence

Hvis man klikker på linket ”Jeg har glemt mit kodeord”, åbner følgende skærmbillede, hvor man kan foretage login med NemID eller MitID, og derefter vælge et nyt kodeord.

Graphical user interface, text, application

Description automatically generated

Endeligt kan man foretage et almindeligt password skifte som bruger, som vist nedenfor (forudsætter at man er logget ind med OS2faktor WCP’en)

Graphical user interface, application

Description automatically generated

Og dette kodeordsskifte vil så skifte brugerens kodeord både i OS2faktor og på Windows.

# Fejlsøgning

Til fejlsøgningsformål kan man slå logning til på WCP’en. Dette gøres via windows registry (samme placering som de normale indstillinger). Her kan man tilføje en eller flere af nedenstående nøgler, for at tilføje logning på de enkelte funktioner.

Det anbefales ikke at have logning slået til under normal drift, da det kan påvirke både logintiden, samt introducerer udfordringer med store logfiler over tid.

* **CredentialProviderLogPath**. Her kan man angive den fulde sti til en logfil, hvor man ønsker at generelle WCP logs skal skrives til.
* **CreateSessionLogPath**. Her kan man angive den fulde sti til en logfil, hvor man ønsker at logs vedrørende sessions-overdragelse skal skrives til.
* **ChangePasswordLogPath**. Her kan man angive den fulde sti til en logfil, hvor man ønsker at logs vedrørende skift kodeord (brugerens normale kodeordsskifte) skal skrives til.
* **ResetPasswordLogPath**. Her kan man angive den fulde sti til en logfil, hvor man ønsker at logs vedrørende password reset skal skrives til.